**KRITERIJI ODABIRA EKONOMSKI NAJPOVOLJNIJE PONUDE I NAČIN IZRAČUNA OCJENE PONUDE**

**Kriterij za odabir je ekonomski najpovoljnija ponuda na temelju:**

1. Financijski kriterij – cijena – 80% - F

2. Dodatni kriteriji – nefinancijski kriteriji – iskustvo stručnjaka -20% - IS

Iskustvo stručnjaka podijeljeno je u tri sljedeća kriterija:

**Kriterij A** - Broj web aplikacija izrađenih u Microsoft tehnologiji (SQL, MVC ASP.NET, ODATA ASP:NET, WEB API) s DevExpress programskim paketom, minimalno dvije web aplikacije – 10%

**Kriterij B** - Broj mobilnih aplikacija izrađenih u hibridnoj tehnologiji koristeći Apache DevExtreme/Cordova programski paket, minimalno jedna aplikacija koja se nalazi na Apple store i Google trgovini – 5%

**Kriterij C** - Broj mobilnih aplikacija izrađenih u alternativnoj hibridnoj tehnologiji, odnosno u Ionic, Flutter ili React Native razvojnom okviru, minimalno jedna aplikacija koja se nalazi na Apple store i Google trgovini – 5%

Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = F + IS**

|  |  |
| --- | --- |
| **UB** | Ukupan broj ostvarenih bodova |
| **F** | Bodovi po kriteriju cijene |
| **IS** | Ukupno iskustvo stručnjaka |

1. **Financijski kriterij - cijena – F**

Bodovna vrijednost prema ovom kriteriju izračunava se prema sljedećoj formuli:

gdje je :

**F** - bodovi po kriteriju cijene

**Fp** - cijena iz ponude ponuditelja koja se ocjenjuje

**Fmin** - najniža cijena od svih ponuđenih valjanih ponuda

Maksimalni broj bodova koji ponuditelj može dobiti prema ovom kriteriju je **80**.

1. **Dodatni kriterij (nefinancijski kriterij) – iskustvo stručnjaka - IS**

Naručitelj kao dodatni kriterij (nefinancijski kriterij) definira broj uspješno izvršenih aplikacija na kojima su sudjelovali ključni stručnjaci. Maksimalni broj bodova koji valjana ponuda može ostvariti u okviru dodatnog kriterija je **20**.

Bodovi za kriterij ukupnog iskustva stručnjaka (IS) izračunavaju se kao zbroj bodova dodijeljenih za svaki od tri kriterija.

**IS = Kriterij A + Kriterij B + Kriterij C**

pri čemu je:

**Kriterij A** – maksimalno 10 bodova

**Kriterij B** – maksimalno 5 bodova

**Kriterij C** – maksimalno 5 bodova

Specifično znanje i stručno iskustvo ključnih stručnjaka vezano uz izradu web aplikacija u Microsoft tehnologiji (SQL, MVC ASP.NET, ODATA ASP.NET, WEB API) s korištenjem DevExpress programskog paketa izrazito je bitno za Naručitelja jer je portal mobilnog izrađen od samih početaka u Microsoft tehnologiji (SQL, MVC ASP.NET, ODATA ASP.NET, WEB API) s korištenjem DevExpress programskog paketa. Stoga je iskustvo u korištenju tih tehnologija ključno kako bi se kvalitetno nastavilo održavanje i dorađivanje mobilnih aplikacija. Također razvoj postojećih mobilnih aplikacija rađen je uz pomoć hibridnih tehnologija Apache DevExtrem/Cordova te je nužno iskustvo u radu s tom tehnologijom te u radu u Ionic, Flutter ili React Native razvojnom okviru kako bi bilo moguće reprogramiranje aplikacije u novi programski okvir te na taj način osigurati daljnje održavanje i razvoj aplikacija.

* **Kriterij A donosi ukupno 10 % ukupnog broja bodova** – boduje se broj web aplikacija izrađenih u Microsoft tehnologiji (SQL, MVC ASP.NET, ODATA ASP.NET, WEB API) s korištenjem DevExpress programskog paketa. Bodovi će se dodjeljivati sukladno sljedećoj tablici:

| Redni broj | Ključni stručnjak ponuditelja | Broj završenih aplikacija\* (stručno iskustvo i specifično znanje) | Bodovi | Ukupno maksimalan broj bodova |
| --- | --- | --- | --- | --- |
| 1. | **Razvojni inženjer za front-end web aplikaciju** | Od 3 do 5 aplikacija | Bodova koliko je dovršenih aplikacija | 10 bodova |
| Više od 5 aplikacija | 10 |

* **Kriterij B donosi ukupno 5 % ukupnog broja bodova** – boduje se broj mobilnih aplikacija izrađenih u hibridnoj tehnologiji koristeći Apache DevExtrem/Cordova programski paket. Bodovi će se dodjeljivati sukladno sljedećoj tablici:

| Redni broj | Ključni stručnjak ponuditelja | Broj završenih aplikacija\* (stručno iskustvo i specifično znanje) | Bodovi | Ukupno maksimalan broj bodova |
| --- | --- | --- | --- | --- |
| 2. | **Razvojni inženjer za mobilnu aplikaciju s iskustvom u DevExtrem/Cordova programskom paketu** | Od 2 do 3 aplikacija | 2 | 5 bodova |
| Više od 3 aplikacija | 5 |

* **Kriterij C donosi ukupno 5 % ukupnog broja bodova** – boduje se broj mobilnih aplikacija izrađenih u hibridnoj tehnologiji koristeći Ionic, Flutter ili React Native razvojni okvir. Bodovi će se dodjeljivati sukladno sljedećoj tablici:

| Redni broj | Ključni stručnjak ponuditelja | Broj završenih aplikacija\* (stručno iskustvo i specifično znanje) | Bodovi | Ukupno maksimalan broj bodova |
| --- | --- | --- | --- | --- |
| 3. | **Razvojni inženjer za mobilnu aplikaciju s iskustvom u** **Ionic/Flutter/React Native razvojnom okviru** | Od 2 do 3 aplikacija | 2 | 5 bodova |
| Više od 3 aplikacija | 5 |

\* Aplikacije trebaju biti objavljene na Apple store i Google trgovini.

Ukoliko ponuditelj želi ostvariti dodatne bodove po ovom kriteriju dužan je u ponudi dostaviti **Prilog VII** ove DON.

Ukoliko **prilog VII -** **Popis dodatnih nefinancijskih kriterija** za pojedini/e kriterij/e nije/su dostavljen/i ili iz njega/njih nije razvidno traženo specifično iskustvo, Naručitelj neće dodijeliti bodove za taj kriterij po propisanom nefinancijskom kriteriju.

**Sveukupna i najpovoljnija ocjena ponuditelja**

Ukupna ocjena svake pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.

Ako su 2 (dvije) ili više valjanih ponuda jednako rangirane prema kriteriju za odabir ponude, javni Naručitelj će sukladno članku 302. stavak 3. ZJN 2016. odabrati ponudu koja je zaprimljena ranije.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u DON. Dodatne pogodnosti se neće razmatrati.